*Se også Canary Wharf undergrunnsstasjon og Canary Wharf DLR-stasjon.*
**Canary Wharf jernbanestasjon** er en del av det pågående Crossrail-prosjektet i London, som blant annet inkluderer byggingen av ni nye stasjoner i det sentrale London. Canary Wharf ligger på den nordlige delen av halvøya Isle of Dogs i det østlige London.
Når Canary Wharf jernbanestasjon er ferdig, forventes det at 25 millioner reisende vil bruke stasjonen hvert år. Reisetid til Heathrow blir på 39 minutter, mens reisetid til Bond Street blir på 13 minutter. Når stasjonen blir ferdigstilt vil man kunne bytte til DLR på Poplar DLR-stasjon eller Canary Wharf DLR-stasjon eller til Londons undergrunnsbane Jubilee-linjen på Canary Wharf undergrunnsstasjon. Stasjonen vil også bli betjent av en del bussruter.

Bakgrunn og utforming
---------------------

I oktober 2007 ga regjeringen klarsignal for å starte byggingen av Crossrail. Forslaget til Crossrail-stasjonen på Canary Wharf omfattet en offentlig park, et handlesenter, restauranter og kafeer. Planlagt kostnad var 500 millioner pund. Sent 2008 bidro Canary Wharf Group plc (CWG) med 150 millioner pund. CWG ble også ansvarlig for utforming og bygging av stasjonen. Planlagt starttidspunkt for byggearbeidene var tidlig 2009. Flere virksomheter har ansvar for utforming og bygging av stasjonen: Canary Wharf Group, Arup, Foster + Partners, Adamsons Associates, Gillespies (landskapsarkitekter) og Tony Meadows Associates. Stasjonen på Canary Wharf blir en av de største stasjonene på Crossrail-nettverket. Stasjonen blir bygget på området til en tidligere dokk, North Dock of West India Quay. Stasjonen får seks etasjer. Stasjonen blir om lag 30 meter bred. I alt skal stasjonen inneholder seks rulletrapper og nitten heiser. Den lengste rulletrappen blir 29 meter lang. Utseendemssig er stasjonen blitt sammenlignet med et skip liggende i dokk, og som slik gjenspeiler Canary Wharfs forhistorie som senter for en global sjøfartshandel.

Byggeprosessen
--------------

Stasjonen i august 2013.
Byggingen av Canary Wharf jernbanestasjon begynte i 15. mai 2009, og markerte starten på hele Crossrail-prosjektet. Statsministeren, transportministeren og Londons ordfører Boris Johnson var til stede. Den første pålen ble senket ned i vannet av ordføreren. 295 stålrør, 18,5 meter lange og med en diameter på 1,2 meter, skal på plass for å etablere en vanntett kasse som kan tømmes for vann. Underveis i byggingen har nærmere en million liter vann blitt pumpet ut fra dokken. Om lag 300 000 tonn materiale er gravd ut av dokken og nærmere 375 000 tonn betong er brukt. Pålingen har skjedd med hydrauliske maskiner or å redusere støy. Maskinene er spesiallagd av et japansk firma - Giken - og er en av de første gangene denne teknikken er brukt i UK. Boksen som stasjonen skal ligge i er over 250 meter lang og 30 meter bred. 28 meter under overflaten blir selve jernbanetunnelene utgravd ved hjelp av tunnelboremaskiner. Fire måneder etter byggestart var arbeidet godt i gang, og etter skjema. Om lag 255 av stålrørene (ca 90 prosent) var på dette tidspunkt installert. I desember 2010 gikk byggingen fremdeles etter skjema. I mai 2011, to år etter byggestart, er Canary Wharf jernbanestasjon i ferd med å bli fullført, strukturelt sett, under bakkenivå. Stasjonen strekker seg nå 28 meter ned fra vannoverflaten. I mars 2012, fire måneder foran skjema, var arbeidet med betongboksen kommet så langt at stasjonen kunne ta imot to gigantiske tunnelboremaskiner i 2013. Og i mai 2013 bryter tunnelboremaskinene gjennom til stasjonen. Arbeidet med å montere tretaket begynte i september 2013. Innredningen av billetthallen nærmer seg fullførelse. Åtte rulletrapper og fire heiser er installert.

Referanser
----------

1. 1 2  Omtale av stasjonene på Crossrails hjemmesider
2. 1 2 3  «Fakta om stasjonen på Crossrails hjemmesider». Arkivert fra originalen 2. februar 2014. Besøkt 25. januar 2014.
3. ↑  Artikkel hos Crossrail, høsten 2007
4. ↑  BBCs omtale av vedtaket, oktober 2007
5. ↑  The Guardians omtale av vedtaket, oktober 2007
6. ↑  The Telegraphs omtale av vedtaket, oktober 2007
7. ↑  Omtale av stasjonen på Building, oktober 2008
8. ↑  Crossrails omtale av bevilgningen, desember 2008
9. ↑  BBCs omtale av bevilgningen, desember 2008
10. 1 2  New Civil Engineer, september 2009
11. 1 2 3  Omtale av stasjonen på Crossrails hjemmesider
12. ↑  Canary Wharf Groups omtale av stasjonen Arkivert 3. februar 2014 hos Wayback Machine.
13. ↑  Arup om Crossrail
14. ↑  «Adamson Associates om Canary Wharf jernbanestasjon». Arkivert fra originalen 7. februar 2015. Besøkt 7. februar 2015.
15. ↑  Gillespie om Canary Wharf jernbanestasjon
16. ↑  Tony Meadows Associates om Canary Wharf jernbanestasjon Arkivert 3. august 2014 hos Wayback Machine.
17. ↑  Geodrillings omtale av byggestarten, mai 2012[*død lenke*]
18. ↑  TfLs omtale av byggestarten, juni 2010
19. ↑  Omtale av pålingen hos SES Ltd
20. ↑  «Tony Gee om pålingen». Arkivert fra originalen 19. februar 2014. Besøkt 25. januar 2014.
21. ↑  Omtale av byggingen på Crossrails hjemmesider Arkivert 2. februar 2014 hos Wayback Machine.
22. ↑  Canary Wharf Group om byggestarten, mai 2009 Arkivert 3. februar 2014 hos Wayback Machine.
23. ↑  Omtale av byggingen hos Wharf, desember 2010 Arkivert 1. februar 2014 hos Wayback Machine.
24. ↑  Tunnelig Journal, mai 2011
25. ↑  Pressemelding fra Crossrail, mars 2012
26. ↑  Omtale av betongboksen hos World Tunnelling, mars 2012[*død lenke*]
27. ↑  Omtale av betongboksen hos Railway Technology, mars 2012
28. ↑  Omtale av betongboksen hos New Civil Engineer, mars 2012
29. ↑  Crossrails omtale av gjennombruddet, mai 2013
30. ↑  BBCs omtale av gjennombruddet, mai 2013
31. ↑  Time Out Londons omtale av gjennombruddet, mai 2013
32. ↑  Sky News' omtale av gjennombruddet, mai 2013
33. ↑  Crossrails omtale av taket, september 2013
34. ↑  Omtale av byggingen hos Wharf, september 2013 Arkivert 1. februar 2014 hos Wayback Machine.

Eksterne lenker
---------------

* Crossrails hjemmesider Arkivert 5. februar 2002 hos Wayback Machine.
* Canary Wharf Group

|  |  |
| --- | --- |
| Oppslagsverk/autoritetsdata | GeoNames
 |